|  |  |
| --- | --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** | |
| **Nacrt**  **Prijedloga**  **Odluke**  **o izmjenama Odluke o utvrđivanju mjerila za sufinanciranje djelatnosti**  **ustanova predškolskog odgoja i obrazovanja na području Grada Koprivnice** | |
| **Grad Koprivnica**  **Upravni odjel za društvene djelatnosti** | |
| **Početak savjetovanja**  **24.06.2025.** | **Završetak savjetovanja:**  **16.07.2025.** |

**RAZLOG DONOŠENJA**

|  |
| --- |
| 1. **Zakonska osnova**   Pravna osnova za donošenje Odluke o izmjenama Odluke o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice (u daljnjem tekstu: „Odluke“) sadržana je u odredbama članaka 48. i 49. Zakona o predškolskom odgoju i obrazovanju („Narodne novine“ broj 10/97, 107/07, 94/13, 98/19, 57/22 i 101/23) kojima je uređeno financiranje dječjih vrtića i člankom 40. Statuta Grada Koprivnice („Glasnik Grada Koprivnice“ broj 4/09, 1/12, 1/13 – pročišćeni tekst i 1/18, 2/20 i 1/21) kojim je utvrđena nadležnost Gradskog vijeća Grada Koprivnice za donošenje općih akata.   1. **Ocjena stanja i osnovna pitanja koja se uređuju aktom i objašnjenje pojedinih odredbi**   U Odluci o utvrđivanju mjerila za sufinanciranje djelatnosti ustanova predškolskog odgoja i obrazovanja na području Grada Koprivnice (u daljnjem tekstu: „Odluka“) određeni su uvjeti koje trebaju ispuniti djeca i roditelji/skrbnici djece kako bi djeca ostvarila pravo na subvenciju.  Člankom 1. propisuje se da ekonomsku cijenu u dječjim vrtićima kojima je osnivač Grad Koprivnica utvrđuje Upravno vijeće uz suglasnost gradonačelnika.  Člankom 2. mijenja se članak 5.b koji propisuje postupak utvrđivanja uvjeta za ostvarivanje prava na pomoć za podmirenje troškova predškolskog odgoja i obrazovanja za djecu rane i predškolske dobi koje će provoditi dječji vrtići koji su u Planu mreže dječjih vrtića na području Grada Koprivnice.  Člankom 3. usklađuje se provođenje programa predškole s novim Planom mreže.  Članak 4. propisuje gdje će se objaviti Odluka i kada stupa na snagu.   1. **Potrebna sredstva za provedbu akta**   Sredstva za provedbu Odluke planirana su u Proračunu Grada Koprivnice za 2025. godinu u sklopu aktivnosti A300113, A301535, A301512, A300101, A300104, A300105, A300120, A300121, A300102, A300111. |

Obrazloženje skraćenog roka savjetovanja:

Procjena je da će ovako skraćeni rok savjetovanja biti dovoljan da se građani upoznaju s programom i sudjeluju u savjetovanju čime se postiže svrha savjetovanja.

Pozivamo predstavnike zainteresirane javnosti da najkasnije do 16.07.2025. godine dostave svoje komentare na Nacrt prijedloga Odluke o izmjenama Odluke o utvrđivanju mjerila za sifinanciranje djelatnosti ustanova predškoslkog odgoja i obrazovanja na području Grada Koprivnice putem OBRASCA za savjetovanje na e-mail:[mateja.cok@koprivnica.hr](mailto:mateja.cok@koprivnica.hr)

Po završetku savjetovanja, svi pristigli doprinosi bit će javno dostupni na internetskoj stranici Grada Koprivnice te priloženi uz prijedlog akta o kojem će raspravljati Gradsko vijeće Grada Koprivnice. Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca. Zahvaljujemo na doprinosu u izradi što kvalitetnijeg Nacrta prijedloga Odluke.